钦定古今图书集成/理学汇编/字学典/第052卷 > 张怀瓘书断 > 《与方伯谟》朱熹
## 钦定古今图书集成/理学汇编/字学典/第052卷 > 张怀瓘书断 > 《与方伯谟》朱熹

人还，承书，至慰。比日远，惟侍履佳胜。篆字甚佳，然其
间不能无病笔已封寄去，但恐彼欲磨崖，则所书大
字或不堪用。今其人过彼，更烦别为大书径尺以上
者，封与诚之，令转呈南轩，但笔路亦须稍重，盖恐崖
石麤，若字画太细，即不可辨耳。向寄二刻，不必寄来，
只留几间可也。